**Az 1. sorszámú Agrár áruforgalmazó szaktechnikus megnevezésű szakképesítés-ráépülés  
szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés-ráépülés azonosító száma: 55 621 01

1.2. Szakképesítés-ráépülés megnevezése: Agrár áruforgalmazó szaktechnikus

1. 3. Iskolai rendszerű szakképzésben a szakképzési évfolyamok száma: 1

1.4. Iskolarendszeren kívüli szakképzésben az óraszám: 480-720

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség:

2.1.2. Bemeneti kompetenciák: -

2.2. Szakmai előképzettség: 54 621 02 Mezőgazdasági technikus

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 50%

2.7. Gyakorlati képzési idő aránya: 50%

2.8. Szintvizsga:-

2.9. Az iskolai rendszerű képzésben az összefüggő szakmai gyakorlat időtartama: -

**3. PÁLYATÜKÖR**

**3.1. A szakképesítés-ráépüléssel legjellemzőbben betölthető munkakörök, foglalkozások**

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítés-ráépüléssel betölthető munkakörök** |
| 3.1.2. | 3131 | Mezőgazdasági technikus | Falugazdász (technikus) |
| 3.1.3. | Háztáji mezőgazdasági technikus |
| 3.1.4. | Mezőgazdasági asszisztens |
| 3.1.5. | Mezőgazdasági technikus |

3.2. A szakképesítés-ráépülés munkaterületének rövid leírása:

Vállalkozást működtet.

Mezőgazdasági áruforgalmi tevékenységet folytat.

Marketing tevékenységet folytat.

Agrár-áruforgalmi terméket, árut felismer, vizsgál, minősít.

Ügyviteli, illetve adminisztrációs tevékenységet végez.

A szakképesítés-ráépüléssel rendelkező képes:

**-** alkalmazottként vagy önálló vállalkozás keretei között mezőgazdasági termékek felvásárlására, tárolási, kezelési, minősítési, értékesítési feladatok elvégzésére, szervezésére, ügyintézésére a közgazdasági, marketing, kereskedelmi, mezőgazdasági, számviteli és adminisztrációs ismeretek birtokában,

**-** a mezőgazdasági vállalkozások eszköz- és anyagigényének, finanszírozási lehetőségeinek és adózási feltételeinek ismeretében tevékeny, alkotó módon elősegíteni a mezőgazdasági vállalkozás mindenkori piaci viszonyokhoz való gyors alkalmazkodását,

**-** munkavégzése során figyelembe venni a munka-, tűz- és környezetvédelmi, állatvédelmi, személyi-, termék- és élelmiszerhigiéniai szabályokat, biztonsági előírásokat.

**3.3. Kapcsolódó szakképesítések**

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 54 621 02 | Mezőgazdasági technikus | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés-ráépülés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11055-12 | Agrár- és élelmiszeripari termékek forgalmazása |
| 4.4. | 11056-12 | Marketing ismeretek (agrárágazat) |
| 4.5. | 11057-12 | Adminisztrációs és ügyviteli feladatok |

**5. VIZSGÁZTATÁSI KÖVETELMÉNYEK**

**5.1. A komplex szakmai vizsgára bocsátás feltételei:**

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak - a szakképzési kerettantervben meghatározottak szerint - egyenértékűek az adott követelménymodulhoz tartozó modulzáró vizsga teljesítésével.

**5.2. A modulzáró vizsga vizsgatevékenysége és az eredményesség feltétele:**

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés-ráépülés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 11055-12 | Agrár- és élelmiszeripari termékek forgalmazása | írásbeli |
| 5.2.4. | 11056-12 | Marketing ismeretek (agrárágazat) | írásbeli |
| 5.2.5. | 11057-12 | Adminisztrációs és ügyviteli feladatok | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

**5.3. A komplex szakmai vizsga vizsgatevékenységei és vizsgafeladatai:**

**5.3.1. Gyakorlati vizsgatevékenység**

A vizsgafeladat megnevezése: **Agrártermékek forgalmazásával kapcsolatos gyakorlati feladat végrehajtása**

A vizsgafeladat ismertetése:

Termékek, termények, áruforgalmazásban alkalmazott eszközök felismerése

- felismeri a fontosabb növénytermesztési, állattenyésztési, kertészeti, erdészeti, élelmiszeripari termékeket, terményeket, a jellemző kártevőket, kórokozókat,

- felismeri az áruforgalmazásban nélkülözhetetlen csomagolóeszközöket.

(Időtartama: 30 perc, vizsgafeladaton belüli tartalmi aránya: 20%)

Manuális feladatok

- növénytermesztési, állattenyésztési, kertészeti termékeket szabvány szerint minősít,

- laboratóriumi vizsgálatokat végez,

- irodai eszközöket kezel, leltározási feladatokat végez.

(Időtartama: 120 perc, vizsgafeladaton belüli tartalmi aránya: 30%)

Adminisztráció

- üzleti leveleket ír,

- szerződéseket készít,

- bizonylatokat tölt ki.

(Időtartama: 60 perc, vizsgafeladaton belüli tartalmi aránya: 25%)

Szakmai szoftverek használata

- termeléshez kapcsolódó programokat kezel,

- pénzügyi programot használ,

- humánerőforrás programot kezel,

- készletnyilvántartás végez,

- alapvető könyvviteli munkákat végez.

(Időtartama: 60 perc, vizsgafeladaton belüli tartalmi aránya: 25%)

A vizsgafeladat időtartama: 270 perc

A vizsgafeladat aránya: 60%

**5.3.2. Központi írásbeli vizsgatevékenység**

A vizsgafeladat megnevezése: **Áruforgalmazási ismeretek (70%) és az agrár-közgazdaságtan (30%) témaköreiből összeállított komplex írásbeli vizsgatétel**

A vizsgafeladat ismertetése:

- az írásbeli vizsga egy 30 pontos esszékérdés és egy 70 pontos feladatlap megoldásából áll,

- az írásbeli esszéfeladat csak az áruforgalmazási ismeretek tananyagából kerülhet ki.

A vizsgafeladat időtartama: 180 perc

A vizsgafeladat aránya: 20%

**5.3.3. Szóbeli vizsgatevékenység**

A vizsgafeladat megnevezése: **Marketingtevékenységgel kapcsolatos ismeretek**

A vizsgafeladat ismertetése: A szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok közül a „*Marketing ismeretek”* modul következő témaköreit tartalmazzák:

- a szervezeti piacok,

- a piaci kockázatok és mérséklésük formái,

- a piaci szegmentálás és piaci pozícionálás,

- a termék és szolgáltatás tényezői,

- a marketingmix elemei,

- marketing a vállalati szervezetben,

- marketing stratégiák,

- a marketingkutatás folyamata,

- piackutatás,

- nemzetközi marketing.

A vizsgafeladat időtartama: 30 perc (felkészülési idő 20 perc)

A vizsgafeladat aránya: 20%

**5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:**

A gyakorlati vizsgatevékenység tételsorait az adott vizsgacsoportban vizsgázó jelöltek száma, a képző és vizsgáztató intézmény sajátosságai alapján úgy kell elkészíteni, hogy vizsgafeladatonként (manuális feladatok, adminisztráció, szakmai szoftverek használata) legalább 10-10 tétel legyen.

A vizsgára előkészített felismerendő dolgok száma minimum 150 kell, hogy legyen (megadott lista figyelembevételével), ebből a vizsgázónak a kijelölt minimum 30 db-ot kell felismernie és legfeljebb 40%-ot tévedhet.

A szakképesítés-ráépüléssel kapcsolatos előírások a http://nive.hu/ weblapon érhetők el a Vizsgák menüpont alatt.

**5.5. A szakmai vizsga értékelésének a szakmai vizsgaszabályzattól eltérő szempontjai: -**

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Munkabiztonsági berendezések |
| 6.3. | Környezetvédelmi berendezések |
| 6.4. | Irodafelszerelések |
| 6.5. | Számítógép |
| 6.6. | Nyomtató |
| 6.7. | Tehermozgatás gépei, eszközei |
| 6.8. | Polcrendszerek |
| 6.9. | Csomagológépek |
| 6.10. | Mérlegek |
| 6.11. | Internet kapcsolat |
| 6.12. | Szakirányú jogszabálygyűjtemény |
| 6.13. | Szabványok |
| 6.14. | Raktári berendezések |
| 6.15. | Laboreszközök |
| 6.16. | Szakmai szoftverek |

**7. EGYEBEK**